**MEDIJI - VPLIV MEDIJEV NA ŽIVLJENJE OTROK**

 Pojav množičnih medijev je močno vplival na svet. Spremembe so se začele že s pojavom časopisov, radio in kasneje tudi televizija pa sta prinesla sprembembe in nova spoznanja, ki si jih mnogi niso mogli zamisliti. Čeprav je glavna naloga medijev izobraževati in informirati, se zdi, da predvsem televizija počne še vse kaj drugega.

Mediji so pomemben socializacijski dejavnik v razvoju otroka.

*-Leta 1970 je bila v ZDA najdena deklica Genie, trinajstletnica, ki je bila od svojega drugega leta zaklenjena v majhni sobi, v kateri je imela le majhen stol. Če je oddajala kakršnekoli glasove, jo je oče pretepel. Mati ni imela nobenih stikov z njo, saj je oče prepovedal tudi to. V času, ko je bila zaprta, se zaradi pomanjkanja stikov z ljudmi in drugimi živimi bitji, od katerih ljudje prevzemajo vedenjske navade, ni naučila govora, osnovnih pravil obnašanja, ki obstajajo v družbi , posledično pa tudi ni razvila razumevanja sveta okrog nje, ni bila socializirana.*

Poznamo pet kategorij medijev in sicer: **televizija, časopis, računalnik in glasba.**

Dojenčki že v starosti 4-5 mesecev kažejo zanimanje za televizijo, pri osmih mesecih so spodobni samostojno sedeti in starši jih lahko posadijo v njim namenjen sedež v nakupovalnih vozičkih od koder opazujejo izdelke na policah. V obdobju dveh do petih let otroci niso zmožni ločevati realnosti od fantazije, to pomeni, da slepo verjamejo tudi oglasom. Okrog osmega leta starosti se začne ločevanje med fantazijo in realnostjo, vendar še vedno povečini verjamejo oglasom.

 Šele po osmem letu začne otrok spoznavati tudi pomen kvalitete izdelka, pojavi se želja po resničnih dobrinah in spoznajo, da oglasom, ne gre slepo verjeti.

 Največja problematika je povezana z oglaševanjem igrač in hrane. Ker v oglasih za hrano vidimo ljudi z lepo postavo, otroci verjamejo, da bo samo določena hrana prispevala k lepi postavi. Podobno je z igračami, hočejo jo imeti, kasneje pa so razočarani nad igračo, ki ni taka, kot so si jo predstavljali.

**TELEVIZIJA**

Televizija, eden od najprivlačnejših medijev tisočletja, je privabila veliko večje množice občinstev kot radio in tisk in kot vsak nov medij povzročila veliko ugibanj o njenih učinkih. Od vseh medijev, tako klasičnih kot novejših, najbolj določa naš dnevni red prav televizija, o kateri je bilo tudi največ raziskanega, napisanega in povedanega. V 50-ih letih dvajsetega stoletja se je medijska podoba sveta popolnoma spremenila, saj so v gospodinjstva prišle prve televizije.

Televizija je izjemno učinkovit medij, ker pritegne gledalce s svojo navidezno resničnostjo, z vidom in sluhom doživlja njene podobe, ima občutek, kot »da je tam«, sredi dogodkov, ki jih pričara ekran.

**-TELEVIZIJA IN MLADI**

Več ur kot mladi gledajo televizijo in pogosteje kot kupujejo revije, večji pomen dajejo subjektivnim vrednotam. Številni otroci preživljajo pred televizijo več časa kot v šoli, raje gledajo grozljivke, kot se družijo s prijatelji.

Preveč televizije ne škoduje le telesu, ampak tudi otrokovi duševnosti.

 Že kot malčki otroci gledajo po televizji nasline risanke, ki jih čisto obsedejo. Primer tega je risanka Pokemon, te risanke je bistvo boj, pretep, borita se dobro in zlo. Čeprav dobro vedno zmaga je nasilja preveč. Posledice tega se vidijo v šoli, ko otroci rešujejo konflikte z nasiljem.

Po drugi strani pa, otroci lahko z gledanjem televizije vendarle dobijo kopico koristnih informacij, daje jim veliko spodbud za različne dejavnosti, slišijo zborni in pogovorni jezik, poslušajo tuji jezik, ki jim v šoli pomaga pri učenju…

Z otrokom se morajo starši pogovoriti o tem,kaj bi rad gledal, skupaj pregladajo televizijski spored, se odločijo za ustrezen program in določimo čas gledanja. Oddajo si ogledajo skupaj z otrokom in se nato o njej tudi pogovorijo. Predvsem pa se poskusijo držati dogovorov.

|  |
| --- |
| **Kakšen naj bo najdaljši čas gledanja televizije?** |
| Starost Najdaljši čas gledanja |
| 2 leti 5 – 8 min 3 leta 15 min4 leta 30 min5 let 35 minOtroci od 2. do 5. leta naj bodo najmanj dva dni v tednu brez gledanja televizije. |
| Starost Najdaljši čas gledanja |
| 6 let 1 ura7 – 8 let 1 ura 30 min9 – 10 let 1 ura 45 min 11 let 2 uri13 – 14 let 2 uri 30 minOtroci od 6. do 14. leta naj najmanj en dan v tednu ne gledajo televizije. |

**INTERNET**

Kljub mnogim spremembam, ki jih je prinesel razvoj interneta na medijskem področju, je najpomembnejša razlika med spletnimi in ostalimi mediji ta, da spletni mediji omogočajo avtorjem, da postanejo založniki lastnih vsebin.

Internet je bil na začetku predvsem v domeni vojske in kasneje akademski skupnosti, je splet odprt za vse, ki imajo primeren računalnik in povezavo s svetovnim omrežjem in lahko vanj vstopa kot ustvarjalec vsebin ali kot potrošnik. Internet je torej, zaradi svoje narave, omogočil nekaj, kar množičnim medijem nikoli ne bi uspelo, ponujanje vsebin širokemu krogu ljudi z občutno nižjimi stroški kot ostali množični mediji.

Danes lahko človek s svoje dnevne sobe vodi globalni dialog z vsem svetom. Novi trendi v državni upravi se nagibajo k temu, da bi čim več storitev in informacij potekalo preko interneta. Z večanjem uporabe interneta se manjša zanimanje za umetnost in kulturo, znanost in znanstvene dosežke, politiko in politične dogodke.

**V Sloveniji se število internetnih uporabnikov se še vedno povečuje**

**Konec leta 2004 je bilo uporabnikov v starosti od 10-75 let 750.000, do oktobra 2005 je število naraslo na 840.000, v letu 2006 pa se je število povečalo še za 40.000 uporabnikov. Prav tako pa se iz leta v leto povečuje število uporabnikov, ki do interneta dostopajo preko mobilnikov (do leta 2006 jih je bilo 60.000).**

**Uporabniki glede na spol : 57,3% moških in 53,1% žensk.**

**Več kot 80% uporabnikov je v starostnem razredu do 29 let.**

NET GENERACIJA

Net generacijo danes sestavljajo otroci in mladostniki, ki odraščajo obkroženi z novimi tehnologijami, kot sta internet in mobilni telefon. Internet in mobilni telefon sta del njihove mladosti in mnogi brez njiju skoraj ne znajo živeti.

Postavlja se vprašanje ali je internet primeren za otroke?

Otroci zlahka naletijo na nespodobne vsebine na spletu, oz. jih lahko sporne spletne strani na nepošten način izvabijo na ogled gradiva, ki ni v skladu z zakonodajo. To so pedofilija, spodbujanje samomora, spodbujanje uživanja mamil, hazardne igre, satanizem, pornografija, rasizem, preklinjanje in ostalo nasilje).

Da bi zaščitili mladoletnike se uporablja razna gesla, filtri in druge oblike zaščite. Program ICRA filtrira vstop na spletne strani. Naročnina na »DAVIDE« ([www.davide.it](http://www.davide.it)) omogoča naložitev filtra, ki prepričuje, dostop na nespodobnih straneh.

**Načela, katerih se je potrebno držati, ko deskamo po internetu:**

* ne puščaj nikomur svojega domačega naslova, domače telefonske številke ali pa imena svoje šole, razen če se posvetuješ s starši.
* ne sprejemaj povabil na srečanja z osebami, ki si jih spoznal na spletu , pa čeprav ti zagotovijo, da so tvoji vrstniki, ne da bi predhodno vprašal starše za dovoljenje, na prvem srečanju naj bodo prisotni tudi oni.
* Če obiskuješ klepetalnice (chat rooms) in prejemaš čudno ali zaskrbljujoče sporočilo (npr s spolnostjo) pogovori se s starši.
* Ne odgovarjaj na e-maile ali sporočila z neprijetno ali prikrito vsebino, predvsem v primeru, da zadevajo spolnost.
* Pa še en nasvet : če ti nekdo ponudi nekaj, kar se ti zdi preveč lepo, da bi bilo res, temu raje ne vrejemi.

Ostale informacije v zvezi z varno uporabo interneta najdeš na Vladnem portalu za otroke in mlade – Ministrstvo za javno upravo.

Spletno mesto: [www.Safe.si](http://www.Safe.si)

**SI ZASVOJEN Z INTERNETOM?**

Se ti zgodi, da cele noči rešuješ svet v kakšni masovni večigralski videoigri. Zjutraj pa se potem komaj pobereš iz postelje in zamudiš v šolo in na predavanja.

Ali tvoja roka večkrat počiva na računalniški miški?
Športu pa prideš najbližje, ko razgibavaš palce na joysticku med igranjem nogometa?

Mogoče pa cele dneve prijateljuješ s tisočimi na netu, medtem ko se redko vidiš s svojimi resničnimi prijatelji.

**SAFE.SI SVETUJE:**

* **določi si natančna pravila, koliko časa dnevno ali tedensko lahko preživiš za računalnikom oz. mobilnem telefonu in se svojih pravil strogo drži.**
* **Organiziraj si svoj čas s ciljem prekiniti staro navado. Ukvarjaj se s stvarmi, ki jih imaš rad, pa ti je za njih zmanjkovalo časa.**
* **Prosi prijatelja, brata, sestro, naj ti skrije miško. Vsaj dokler ne popraviš tistega »šuta« pri matematiki.**

ALI VEŠ?

* da 97% mladih v Sloveniji med 10 in 15 let uporablja internet
* da ima 95% slovenskih mladostnikov svoj mobilni aparat, 6% celo po dva.
* 45% mladih v Sloveniji je že slišalo za primere zasvojenosti z internetom, in kar 25% mladih pozna zasvojence iz svojega okolja
* Nekateri pretirano razvijejo čustveno navezanost na internetne prijatelje
* 17% mladin med 13-17 letom starosti naj bi bilo zasvojenih na Kitajskem in kar 40% vseh mladih v ZDA.
* Najbolj uporabljan spletni iskalnik na svetu je Google
* Med slovenci je trenutno najbolj priljubljena spletna stran Najdi.si
* 13. februar je svetovni dan varne rabe interneta

**Internet je tudi zelo uporaben, poznate spletno enciklopedijo?**

Wikipedija je enciklopedija, ki jo skupaj pišejo mnogi bralci. Neutrudno dodajajo članke in jih izboljšujejo.

**KAJ SO SPLETNI ISKALNIKI?**

Danes nepogrešljivo orodje za iskanje informacij v spletnem prostoru. Iskanje inf. Delimo na tri geografske razsežnosti:
 - iskanje po svetu (Google, Yahoo!)

* iskanje po posamezni državi (Najdi.si, Slovenija.com, Mat’kurja)
* lokalno iskanje (Raziskovalec.com) – dolenjska, notranjska..

**Internet ni vse! Povabi svoje prijatelje na druženje, pojdite na izlet ali v kino, preberi dobro knjigo, ki zaprašena leži na domači omarici, ali skuhaj kakšno zanimivo jed.**

**ČASOPIS**

- Zgodovina tiska skozi čas

Prenašanje novic v pisni obliki se je začelo že v starem Egiptu. Zapise so najprej delali na kamnite plošče, vendar kasneje zaradi lahkega transpota začeli uporabljati papirus. Pisanje je bilo usmerjeno v vladne, fiskalne, magične in religiozne namene. Vzgoji otroka se niso posvečali. Obstajal je le človek. Priznavajo sicer pomen učenja, vendar je to le eden od procesov.

 V antičnih republikah so poznali razširjenje novic preko glasnikov, priložnostno pa so novice napisali tudi na kamnite plošče, ki so bile postavljene po vsej republiki. Ko se je Rimsko cesarstvo razširilo preko vseh mediteranskih držav, se je pojavila tudi potreba po tem, da bi trgovci, uradniki in drugi predstavniki vladajočega razreda dobili sveže novice iz glavnega mesta. Jurij Cezar je prvi ustanovil institucije, za katere lahko rečemo, da so podobne časopisom. Pojavil se je tudi napredek v pojmovanju otroka.

 Na drugem koncu sveta, na Kitajskem, pa so se v tem času pojavili prvi poskusi tiskanja. Že pred osmim stoletjem so kitajci poznali papir.

V začetku srednjega veka pa je imela cerkev popoln nadzor nad dogajanjem v družbi in življenjem, razmišljanjem, umetnostjo. Dopisniki in oglasne plošče so zamrli. Otroka so v tem času pojmovali kot majhnega odraslega.

V 14. stoletju (l. 1390) so Kitajci natisnili svojo prvo knjigo.

V 15. stoletju se začnejo pojavljati tudi prvi znaki opažanj, da otrok ni le mali odrasel, pač pa bitje, ki se popolnoma razlikuje od odraslega. Začenjajo se pojavljati prvi znaki vzgoje. Velik vpliv na pretok informacij je še vedno imela cerkev. Začela so se pojavljati tudi prve knjige in tudi pisma.

V 16. in 17. stoletju je bilo otrokom namenjeno posebno mesto v družbi in družini.

Po 17. stoletju dobi otroštvo pomen, kakršnega ima tudi danes.

Leta 1609 sta v Nemčiji izšla prva časopisa. To sta bila Aviso in Relation.

Pri nas je prvi časopis začel izhajati v prvi polovici 18. stol. , natančneje leta 1707. Časopis je tedensko izdajal Johann Georg Mayr do leta 1709. Izhajal je v nemškem jeziku. Prvi časopis v slovenščini je izšel leta. 1797, to so bile Ljubljanske novice, ki jih je do l. 1800 izdajal tiskar Edger, pisal in urejal jih je Valentih Vodnik.

Prva revija naj bi izšla v Parizu l. 1665.

Prva slovenska otroška revija je izšla l. 1848 z naslovom Vedež, kasneje še Vrtec, list za otroke in mladino. Od l. 1871 naprej do druge svetovne vojne je vsako leto začelo izhajati več mladinskih publikacij, ki so se obdržale le kakšno leto.

Na mladinskem in otroškem področju je v letih od konca druge svetovne vojne pa do osamosvojitve Slovenije začelo izhajati šest revij, ki izhajajo še danes to so: Ciciban, PIL, Ognjišče, Mavrica, Smrklja in Cicido.

Najstnice v revijah najdejo napotke za življenje, obenem pa se zgledujejo po modelih, ki jih vidijo v oglasih ali berejo njihove nasvete, saj zvezdniki predstavljajo določeno avtoriteto. V revijah so torej zvezdniki, ki jim mladi bralci želijo biti čimbolj podobni. Prikazano je predvsem njihovo zasebno življenje in ne pomen njihove glasbene in igralske sposobnosti. To naj bi mlade zaviralo pri razvijanju svojih lastnih sposobnosti. Želijo slediti le svojemu idolu.

Časopisi polovico svojih izdelkov financirajo z oglasi.

**RADIO**

V prvi polovici 20. stol. (1900-1930) je radio privabil pozornost občinstev.

Komercialne televizijske in radijske postaje dobijo ves prihodek za produkcijo izključno od oglasov.

**ZAKLJUČEK**

Množični mediji, med katere štejemo radio, televizijo, tiskane medije in internet še nikoli niso bili tako močni, kot so danes. Opravljajo vlogo informatorja, izobraževanja, nekateri so celo mnenja, da igrajo vlogo pri sociolizaciji. Ravno zaradi medijev se ljudje izmikajo osebnim odnosom, medčloveški stiki postajajo v današnji družbi čedalje manj vredni.

V medijih ljudje vidimo prijatelje, ki nam približajo svet, razlagajo in dajejo smisel dogajanju okrog nas.

Eden ključnih vzrokov velike priljubljenosti medijev je, da omogočajo beg iz realnosti. Ljudje ob gledanju akcijskega filma, igranju napete računalniške igrice ali branju pustolovskega romana pozabijo na svoje probleme, vživijo se v vloge junakov in se navidezno spopadajo z njimi. Beg iz vsakdanjega življenja s pomočjo medijev sploh ne bi bil problematičen, če bi predstavljal le občasno sprostitev brez večjih negativnih posledic za posameznika in njegovo bližnje okolje. Na žalost pa temu pogosto ni tako. Medijska stvarnost vodi proč od odgovornosti, stran od medsebojnih odnosov in postajajo vse bolj medčloveško otopeli.

Člani družin se vedno bolj oddaljujejo, v njihove odnose vstopa molk, namesto pogovora, prostore napolnjujejo glasovi televizije, radia, računalnika. Starši sploh ne opazijo problemov svojih otrok, ne poznajo vzrokov njihove sreče ali nesreče in končno pod isto streho živijo le še tujci.

Medijske vsebine danes pomembno sooblikujejo naše vrednote in stališča, narekujejo, kaj je v družbi zaželjeno in cenjeno in kaj ni.

Zato je prav medijska vzgoja za mladino tako pomembna, da bodo v poplavi raznih informacij znali izbrati prave in jih ustrezno razumeli.

Tako otrok predstavo o odnosih, reševanju konfliktov in posledicah določenega vedenja dobi le prek medija, zato se ne zaveda, da imajo načini obnašanja junakov, ki se v filmih ali računalniških igricah izkažejo za uspešne, v realnem življenju pogosto drugačne posledice.

Mediji ne smejo biti zlo, ki bi usmerjalo mlade. Mlade moramo naučiti, da postanejo kritični do medijev. Množični mediji nas spremljajo na vsakem koraku našega življenja, posameznika obdajajo od rojstva naprej. Način živjenja se ves čas spreminja in vedno se pojavljajo novi mediji, ki tako ali drugače spreminjajo naše življenje.